钦定古今图书集成/历象汇编/庶征典/第169卷 > 《田家五行》 > 吴
## 钦定古今图书集成/历象汇编/庶征典/第169卷 > 《田家五行》 > 吴

### 大帝赤乌元年麒麟见

按《吴志孙权传》：赤乌元年：“秋八月，武昌言麒麟见。有
司奏言，麒麟者太平之应，宜改年号。诏曰，间者赤乌
集于殿前，朕所亲见，若神灵以为嘉祥者，改年，宜以
赤乌纪元。”

按：《宋书符瑞志》：“吴赤乌元年，白麟见建业。”

赤乌六年白虎见。

按：《吴志孙权传》：赤乌六年：“春正月，新都言白虎见。
赤乌十一年，白虎仁。”

按《吴志孙权传》：赤乌十一年“五月，鄱阳言白虎仁。诏
曰，古者圣王积行累善，修身行道，以有天下。故符瑞
应之，所以表德也。朕以不明，何以臻兹？《书》云：‘虽休勿休，公卿百司其勉修所职，以匡不逮’。”